recursal/SuperWikiNEXT-32B huggingface dataset:
**தான்யர்** ( *Danyor* ) (தான்யோர் எனவும் அழைக்கப்படுகிறது) என்பது கில்கித் மாவட்டத்தில் கில்கிட்-பால்டிஸ்தானின் தலைநகரின்]] புறநகரில்  கில்கித் ஆற்றின் குறுக்கே அமைந்துள்ள ஒரு நகரமாகும். இது பசுமையான வயல்களுக்கும், பாப்லர் மரங்களுக்கும் பெயர் பெற்றது. உலகின் மிக உயரமான நடைபாதை சாலை காரகோரம் நெடுஞ்சாலை இதன் நிலப்பரப்பு வழியாக செல்கிறது.

முக்கிய இடங்கள்
---------------

உடைந்த தொங்கு பாலம்
தான்யர் சுரங்கப்பாதைக்கு மேலே உள்ள சா சுல்தான் அலி ஆரிப் ராவின் ஆலயம்,  காரகோரம் நெடுஞ்சாலைக்கு அருகிலுள்ள சீனக் கல்லறை மற்றும் சிகாசு பகுதியில் உள்ள பாறைக் கல்வெட்டுகள் ஆகியவை சுற்றுலாப் பயணிகளை ஈர்க்கும் முக்கிய இடங்களாகும்.  தற்போது சேதமடைந்து காணப்படும் அரை நூற்றாண்டுக்கு முன்பு கட்டப்பட்ட சீனாவின் தான்யர் தொங்கு பாலம், மிகவும் ஆச்சரியமானது. இது காரகோரம் சர்வதேசப் பல்கலைகழக வளாகத்தை நகரத்துடன் இணைக்கிறது. பாலத்தின் தான்யரின் முனையானது, ஐந்து தசாப்தங்களுக்கு முன்னர் எந்த முறையான பொறியியல் உபகரணங்களும் இல்லாமல் உள்ளூர் மக்களால் கட்டப்பட்ட ஒற்றை-வழி சுரங்கப்பாதையில் இணைக்கப்பட்டுள்ளது. கோடை காலங்களில், உடைந்த சீனப் பாலத்தின் கீழ் உள்ள இங்குள்ள நீரூற்றுகளுக்கு உள்ளூர் சுற்றுலாப் பயணிகள் அடிக்கடி வருகை தருகின்றனர்.  

### உடைந்த சீனப் பாலம்

கில்கிட்-பால்டிஸ்தானில் உள்ள பழமையான மற்றும் மிக நீளமான பாலங்களில் ஒன்று காரகோரம் நெடுஞ்சாலையில் கில்கிட் ஆற்றின் மீது கட்டப்பட்ட சீனப் பாலம் ஆகும். அடித்தளத்தின் ஏற்பட்ட சேதம் காரணமாக 2009 ஆம் ஆண்டில் பாலத்தின் ஒரு பகுதி இடிந்து விழுந்தது. ஆரம்பத்தில், ஒன்பது தூண்களில் இரண்டு ஆற்றில் விழுந்தன. பின்னர் நிலையற்ற அமைப்பு காரணமாக, மற்றொரு தூணும் இடிந்து விழுந்தது. இணைப்பு துண்டிக்கப்பட்டதால் பாலம் மூடப்பட்டது. மேலும், அதன் அருகே புதிய பாலம் திட்டமிடப்பட்டு ஏப்ரல் 2016 இல் நிறைவடைந்தது. பாலத்தின் முனைகளில் இரண்டு காவலர் குடியிருப்புகள் இருந்தன.

அருகிலுள்ள இடங்கள்
------------------

* கில்கித்
* ஜலாலாபாத்
* நோமல் பள்ளத்தாக்கு
* பக்ரோட் பள்ளத்தாக்கு

மேற்கோள்கள்
-----------

1. ↑  "گلگت۔ : اسسٹنٹ کمشنر سب ڈویژن دنیور کپٹن (ر) ثناء واللہ کا مجسٹریٹس اور بلڈنگ انسپکٹر ڈسٹرکٹ کونسل کے ہمراہ دنیور کے مختلف گورنمنٹ اور پرائیوٹ سکولوں کا دورہ کیا۔ - Passu Times پھسو ٹائمزاُردُو | We write, What is right". .
2. ↑  Concrete social change will benefit Gilgit-Baltistan
3. ↑  Pakistan's mountain farmers 'helpless' in face of erratic weather
4. ↑  Concrete social change will benefit Gilgit-Baltistan-I
5. ↑  Concrete social change will benefit Gilgit-Baltistan-I
6. ↑  Danyore Suspension Bridge and Tunnel It connects Gilgit City the region of District
7. ↑  Declared unsafe: Danyore Bridge closed to traffic
8. ↑  Danyore Suspension Bridge and Tunnel It connects Gilgit City the region of District
9. ↑  Danyore Bridge Damaged

வெளி இணைப்புகள்
---------------

* Danyore, Gilgit
**வளையத்தின் சீர்மம்** (*Ideal*) என்பது ஒரு வளையத்தின் உட்கணமாகும். அத்துடன் அது வளையத்தின் கூட்டல் செயலியைப் பொறுத்த குலமாக இருப்பதோடு கீழுள்ள சிறப்புப் பண்பையும் பெற்றிருக்கும்:

வளையம் R இன் ஒரு உறுப்பு x மற்றும் வளையத்தின் சீர்மம் I இன் ஒரு உறுப்பு y எனில் xy, yx இரண்டும் சீர்மத்தின் உறுப்புகளாக இருக்கும்.
எடுத்துக்காட்டாக,

முழு எண்களின் வளையம் Z இன் சீர்மமாக அதன் உட்கணமான இரட்டையெண்களின் கணம் இருக்கும்.
வளையம் என்பது கணிதத்தில் ஒரு கணித அமைப்பு. அமைப்புகள் பல வகைப்படும். அவைகளில் இயற்கணித அமைப்பைச் சேர்ந்தது வளையம். **வளையத்திற்குள் சீர்மம்**  (Ideal in a Ring) என்ற கருத்து மிகப்பயனுள்ள கருத்து. 19வது நூற்றாண்டிலேயே டெடிகிண்ட் (1831 – 1916) இக்கருத்துக்களை எண்களுடைய கணங்களுக்குக் கையாண்டிருக்கிறார். இருபதாவது நூற்றாண்டின் தொடக்கத்தில் ஜெர்மனியில் கெட்டிங்கனில் ஹில்பர்ட்டுடன் ஆய்வுகள் செய்த நோய்தர் என்ற அம்மையாரின் பற்பல ஆய்வுகளிலிருந்து தோன்றிற்று நுண்பியப்படுத்தப்பட்ட இந்த சீர்மம் என்ற கோட்பாடு.

உள்ளுணர்வுக்கண்ணோட்டம்
----------------------

எல்லா முழு எண்களின் கணம் **Z**. சாதாரணக் கூட்டல், பெருக்கலுக்கு இது ஒரு வளையமாகிறது. இதனில் ஒரு உட்கணம், எடுத்துக்காட்டாக, 3 இன் எல்லா மடங்குகளையும் கொண்டது, அதற்கு 3**Z** என்று பெயரிடுவோம். குறியீட்டு முறையில் சொன்னால்

**Z** = { .... -3. -2, -1, 0, 1, 2, 3, .... }

3**Z** = { ... -9, -6, -3, 0, 3, 6, 9, ... } .

இங்கு **Z** தாய்க்கணம்; 3**Z** உட்கணம். தாய்க் கணத்திலிருக்கும் எந்த உறுப்பாலும் உட்கணத்திலிருக்கும் எதைப் பெருக்கினாலும் நாம் திரும்பி உட்கணத்திற்குள்ளேயே வருகிறோம். இதை தத்துவரீதியாக, குறிப்பிட்ட உட்கணம் வெளியிலிருந்து வரும் எந்த பெருக்கலுக்கும் நிலையாக (*stable*) இருக்கிறது என்று சொல்லப்படும். இப்படி நிலையாக இருக்கும் உட்கணத்திற்கு **சீர்மம்** என்று பெயர். இப்பொழுது இதை நுண்பியப்படுத்தலாம்.

சீர்மத்தின் வரையறை
------------------

{**R**, +,. } என்ற ஒரு வளையத்தில், **S** என்ற ஒரு உட்கணம் பின்வரும் இரு நிபந்தனைகளுக்கு உட்பட்டால் அது ஒரு சீர்மம் எனப்படும்:

(**S-1**): { **S**, +} ஒரு உட்குலமாக இருக்கவேண்டும்.

(**S-2**): **R** இல் உள்ள எந்த *r* க்கும், **S** இலுள்ள *s* எதுவாயிருந்தாலும், *r. s* என்ற உறுப்பு **S** இல் இருந்தாகவேண்டும்.

எடுத்துக்காட்டுகள்
------------------

முழு எண்களாலான {**Z**, + ,. } என்ற வளையத்தில், *p* என்ற பகாஎண்ணுக்கு,

*p* **Z** = *{ … -3p, -2p, -p, 0 , p, 2p, 3p, … }*ஒரு சீர்மம் ஆகிறது.

தொடர் சார்பு வளையம் C[a, b] இல் பின்வரும் **S** என்ற கணத்தைப்பார்ப்போம். [a, b] இல் x0 ஒரு குறிப்பிட்ட புள்ளி.

S = { f € C[a, b] | f(x0) = 0}.

அதாவது, C[a,b] இல் எந்தெந்த சார்புகள் x0 என்ற புள்ளியில் சுழிக்கின்றனவோ (vanish at x0) அவையெல்லாம் சேர்ந்தது தான் S. இந்த S C[a,b] இல் ஒரு முக்கியமான சீர்மம்.
**தென்னை சிவப்புக் கூன் வண்டு** (*Rhynchophorus Ferrugineus*) என்பது தென்னை மரத்தை தாக்கும் பூச்சிகளில் மிகவும் அபாயகரமானது.

பூச்சியின் வாழ்க்கை சரிதம்
--------------------------

இவ் வண்டுகள் சிவப்பு கலந்த பழுப்பு நிறத்தில் முன் பகுதி மூக்கு போல் நீண்டு காணப்படும். வண்டுகள் தண்டுப் பகுதியில் தனது மூக்கினால் சுரண்டி முட்டைகளை இடுகின்றன. முட்டையிலிருந்து கால்கள் இல்லாத புழுக்கள் வெளி வரும். இந்த புழுக்களுக்கு 'மேகட்' என்று பெயர். நன்கு வளர்ந்த புழு தண்டின் உள்ளேயே கூட்டுப் புழுவாக மாறி, பின் வண்டாக வெளி வரும்.

சேத அறிகுறி
-----------

வண்டுகள் மரத்தின் தண்டுப்பகுதியில் குடைந்து சிறு துவாரத்தை ஏற்படுத்தி உள்ளே சென்று சதைப்பற்றை சிறிது சிறிதாக தின்று விடும். நாளடைவில் பாதிக்கப்பட்ட மரங்கள் முறிந்து விடும். வண்டுகள் துளைத்த துவாரத்தின் வழியாக ஒரு வித பழுப்பு நிறத் திரவம் வடியும். 

#### கட்டுப்பாட்டு முறைகள்

* பாதிக்கப்பட்ட மரங்களை அப்புறப்படுத்த வேண்டும்
* பாதிக்கப்பட்ட மரத்தின் துவாரங்களில் இரண்டு செல்பாஸ் மாத்திரைகளை வைத்து அடைத்து விட வேண்டும்
* நுவக்ரான் மருந்தை வேர் மூலம் செலுத்த வேண்டும்
* இயற்கை முறையில் கட்டுப்படுத்த 'இனக்கவர்ச்சி பொறி' கொண்டு வண்டுகளை கவர்ந்து அழிக்கலாம்
**வடசேரி** (*Vadasery*) தமிழ்நாடு, கன்னியாகுமரி மாவட்டத்தின் தலைநகர் நாகர்கோவிலின் ஒரு பகுதியாகும். முன்பு நல்ல ரக பருத்தி ஆடைகளைத் தயாரிக்கும் மையமாக திகழ்ந்தது. கைத்தறி நெசவு தேங்கிவிட்டது. மாவட்டத்திலேயே பெரிய சந்தை இங்குள்ளது. காய்கறி, பழவகைகள் மற்றும் பிறப் பொருட்களும் விற்பனைக்கு வருகின்றன. தினமும் பத்தாயிரத்திற்கும் அதிகமான மக்கள் இங்கு கூடுகின்றனர். கால்நடைகள், குறிப்பாக உழவுமாடுகள் வாங்க மக்கள் இங்கு கூடுகிறார்கள். ஏராளமான வாழைப் பழவகைகள் வருவது சிறப்பாகும். கேரள மாநிலத்திற்கு அதிகம் ஏற்றுமதியாகிறது.

மேல்நிலைப் பள்ளிகள், திரையரங்குகள், பெரிய விளையாட்டு அரங்கம், பெரிய சந்தை, வணிகக் களமாகத் திகழ்கிறது. வடசேரியினை அடுத்து வடக்குப் பகுதியில் காத்தரின் பூத் மருத்துவமனையம் தென்பகுதியில் நாகராசா கோவிலும், வடசேரியில் காமாட்சி அம்மன் கோவிலும் பக்கத்திலேயே சிவன் கோவிலும், மேற்குப்பக்கம் பெரிய கிருட்டிணன் கோயிலுள்ளது.மாவட்டத்தின் பெரிய கிறிஸ்டோபர் பேருந்து நிலையம் வடசேரில் உள்ளது.

நகைத் தொழில்
------------

வடசேரியில் நான்கு தெருக்களில் பல தலைமுறையாக கோயில் நகைகள் செய்யும் தொழில் செய்ப்பட்டு வருகிறது. வழக்கமான தங்க நகைகளை விட, இவ்வகை நகைகள் சில விஷயங்களில் மாறுபடுகிறது. இதனால் இந்தத் தொழிலானது கைவினைக் கலைகள் பட்டியலில் இருக்கிறது. இந்த நகைகளுக்கு புவிசார் குறியீடும் பெறப்பட்டுள்ளது. இத்தொழிலில் வடசேரியில் இருநூற்றுக்கும் மேற்பட்ட தொழிலாளர்கள் இருக்கிறார்கள். வடசேரியில் இருந்து தமிழக கோயில்கள் மற்றும், இலங்கை உள்ளிட்ட வெளிநாடுகளில் இருக்கும் கோயில்களுக்கும் நகைகள் போகின்றன. பரத நாட்டியக் கலைஞர்களும் கோயில் நகைகளைப் போல் செய்து பயன்படுத்துவதால் அவர்களுக்கும் இங்கிருந்து நகைகள் செய்யப்படுகின்றன.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  தமிழ்நாடு மாநிலம் கன்னியாகுமரி மாவட்டம்-இந்திய விபரச்சுவடி
4. ↑  "தலைமுறைகள் கடந்து தழைக்கும் வடசேரி கோயில் நகை தொழில்!". *செய்திக் கட்டுரை* (தி இந்து). 2107 செப்டம்பர் 21.. பார்த்த நாள்: 21 செப்டம்பர் 2017.
***மிச்மி மலைகள்*** (Mishmi Hills) இந்தியாவின் வடகிழக்கில், மத்திய அருணாச்சலப் பிரதேசத்தில் உள்ளது. இவைகள் சான்-மலேசியா தட்டின் ஒரு பகுதி ஆகும். இதன் பதிவு செய்யப்பட்ட உயரமானது 5140 அடி. இம்மலைகள் இமயமலைத்தொடரின் தெற்கு நோக்கிய விரிவாக்கமாகவும் மற்றும் இதன் வடக்கு மற்றும் கிழக்குப் பகுதிகள் சீனாவையும் தொடுகிறது. இவை மூன்று புவியியல் பிரிவுகளாக உள்ளது.

வடகிழக்கு இமயமலை மற்றும் அரக்கான் மலைகள் இணையும் இடத்தில் இம்மலைகள் இருக்கின்றன. இமயமலை கூர்மையான வில் போன்று வளைந்து இந்தியா-பர்மா மலைத்தொடர்களை சந்திக்கின்றன.

அறிமுகம்
--------

புவியியல் முறையில் மிச்மி மலைகள் இரண்டு பிரிவுகளாக பிரிக்கப்பட்டுள்ளது. ஒன்று பிரம்மபுத்திரா ஆற்றின் கிளைநதிகளால் உருவான வெள்ள சமவெளிகள் மற்றொன்று அருணாச்சல இமயமலை. பனிமூடிய மலைகள், கீழ் இமயமலைத் தொடர் மற்றும் சிவாலிக் மலைத் தொடர் ஆகியாவை அருணாச்சல இமயமலையில் அடங்கும். மிகவும் சரிவான நிலவமைப்பு மற்றும் அதிக மழைப்பொழிவு ஆகியவை இம்மலைப் பகுதியில் காணப்படுகின்றன. இம்மலைப்பகுதியின் பெரும் பகுதி திபாங் பள்ளத்தாக்கில் உள்ளன.

நிர்வாகம்
---------

1948-ஆம் ஆண்டில் மிச்மி மலைகள் மாவட்டமாக அறிவிக்கப்பட்டது. மீண்டும் 1951-ஆம் ஆண்டில் சமவெளி பகுதிகள் அசாமின் நிர்வாக சட்ட ஆட்சிக்கு மாற்றப்பட்டது.

தாவரங்கள் மற்றும் விலங்குகள்
----------------------------

மிச்மி மலைகளில் பருவ மழைக்கு முன்பு மார்ச்சு மாதத்திலிருந்து அதிக மழைப் பொழிவு இருக்கும். ஈரப்பதம் மற்றும் மழைப் பொழிவு 90% ஆக இருக்கும். சுமார் 6000 தாவர இனங்களும், 100 பாலூட்டிகளும் மற்றும் சுமார் 700 பறவை இனங்களும் இங்குள்ளன. இங்கு நிறைய பட்டாம்பூச்சிகளும் மற்றும் வேறு பூச்சிகளும் இருக்கின்றன. ஊசியிலைகள், பசும்புல் நிலம், மூங்கில்கள் மற்றும் புல்வெளிகள் இங்கு காணப்படுகின்றன. புலி, பொதுவான சிறுத்தைகள், பனி சிறுத்தைகள், காட்டுப் பூனைகள் மற்றும் சிறுத்தை பூனைகள் இங்கு காணப்படுகின்றன. அழிந்து கொண்டிருக்கும் இனமான சிகப்பு பாண்டாக்கள் இதன் வடக்கு எல்லையில் காணப்படுகின்றன.

மேற்கோள்கள்
-----------

1. ↑  Hamlet Bareh (2001). *Encyclopaedia of North-East India*. Mittal Publications. பக். 182–. பன்னாட்டுத் தரப்புத்தக எண்:978-81-7099-788-7.. பார்த்த நாள்: 27 July 2012.
2. ↑  Abani K. Bhagabati; Bimal Kumar Kar (1999). *Survey of Research in Geography on North East India, 1970–1990*. Regency Publications. பக். 13–. பன்னாட்டுத் தரப்புத்தக எண்:978-81-86030-89-9.. பார்த்த நாள்: 27 July 2012.
3. ↑  Anwaruddin Choudhury (1 January 2003). *The Mammals Of Arunachal Pradesh*. Regency Publications. பக். 12–. பன்னாட்டுத் தரப்புத்தக எண்:978-81-87498-80-3.. பார்த்த நாள்: 28 July 2012.
4. ↑  J. R. Kayal (6 June 2008). *Microearthquake Seismology and Seismotectonics of South Asia*. Springer. பக். 273–. பன்னாட்டுத் தரப்புத்தக எண்:978-1-4020-8179-8.. பார்த்த நாள்: 28 July 2012.
5. ↑  "Mishmi Hills, Arunachal Pradesh" இம் மூலத்தில் இருந்து 2017-01-30 அன்று. பரணிடப்பட்டது.. .
6. ↑  Pratap Chandra Swain (1 January 2008). *Panchayati Raj*. APH Publishing. பக். 66–. பன்னாட்டுத் தரப்புத்தக எண்:978-81-313-0379-5.. பார்த்த நாள்: 28 July 2012.
7. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-07-23 அன்று. பரணிடப்பட்டது.. .

வெளிப்புற இணைப்புகள்
--------------------

* 
*
பவுல்சனின் எஃகுக் கம்பிக் காந்த ஒலிப்பதிவி.
எஃகுக் கம்பியில் ஒலிப்பதிவு செய்யும் கருவிக்கு (டெலிகிராஃபோன், Telegraphone) பவுல்சன் பெற்ற அமெரிக்கப் புத்தாக்குநர் உரிமம். பதிவெண் 661,619
**வால்டெமர் பவுல்சன்** (*Valdemar Poulsen*, 23 நவம்பர் 1869 – 23 சூலை 1942) ஒரு டேனிசிய (டென்மார்க்கைச் சேர்ந்தவர்) பொறியியலாளர். இவர் இரும்பிக் கம்பிகளில் முதன்முதலாக 1899 இல் ஒலிப்பதிவு செய்து காட்டியவர்.

வாழ்க்கை வரைவு
--------------

பவுல்சன் நவம்பர் 23, 1869 அன்று கோபனாகனில் பிறந்தார்

1898 இலேயே எஃகுக் கம்பிகளில் ஒலியைப் பதிவித்து மீண்டும் கேட்கமுடியும் என்று முதன் முறையாகச் செய்து காட்டியவர். இந்நிகழ்வு அண்மைக் காலத்தில் ஒலிநாடாவில் பதிவுசெய்யத் தொடங்கும் முன்னதாக முதன் முதலாக ஒலிப்பதிவை எஃகுக் கம்பியில் காந்தப்புலம் வழி பதிவு செய்து வழியமைத்துத் தந்த முதல் நிகழ்வு. 1900 இல் பாரிசில் நடந்த தொழில்நுட்பக் கண்காட்சியில் முதன்முதலாக தன் கண்டுபிடிப்பைக் காட்டினார். பெரிய உருளையில், இரும்புக்கம்பியைச் சுற்றி, அதில் ஒலியை மின்காந்த மாற்றத்தால் பதிவுசெய்து, மீண்டும் ஒலியாக மாற்றிக்காட்டியது, ஒலிப்பதிவின் தொடக்கம். இவருடைய கண்டுபிடிப்பை அமெரிக்கப் புத்தாக்குநர் பதிவகத்தில் காப்புரிமம் எடுத்தும் பதிவு செய்துள்ளார்.

பவுல்சனுக்குப் பிறகு பீடர் ஓ. பீடர்சன் (Peder O. Pedersen) இவர் கருத்தைப் பின்பற்றி பிற காந்த ஒலிப்பதிவுக்கருவிகளைக் கண்டுபிடித்தார். இவை எதுவும் ஒலியைப் பதிவு செய்வதிலோ, மீள்விப்பதிலோ மிகைப்பிகள் (amplifier) பயன்படுத்தவில்லை.

1900 இல் பாரிசில் நிகழ்ந்த உலகக் கண்காட்சியில் பவுல்சன் தன் ஒலிப்பதிவியைக் காட்டியபொழுது ஆத்திரியப் பேரரசர் ஃவிரான்சு யோசஃவு (Franz Josef) அவருடைய குரலைப் பதிவு செய்யும் வாய்ப்பைப் பெற்றார். இதுவே உலகில் மிகப் பழையதாக செய்த, இன்று கிடைக்கும் ஒலிப்பதிவாகும்.

இவர் சூலை 23, 1942 இல் இயற்கை எய்தினார்.

வெளியிணைப்புகள்
---------------

* "*1898 – 1998 Poulsen's patent பரணிடப்பட்டது 2013-01-21 at the வந்தவழி இயந்திரம்*". 100 years of magnetic recording.
* Katz, Eugenii, "*Valdemar Poulsen*". Biosensors & Bioelectronics.
* Poulsen, Valdemar, "*US PAT No. 661,619 Method of Recordings and Reproducing Sounds or Signals*". Magnetic Tape Recorder.
* 1900 World Exposition recording of Emperor Franz Joseph of Austria by means of Poulsen's telegraphone.

உசாத்துணை
---------

1. ↑  ஃவிரான்சு யோசஃவுவின் ஒலிக்கோப்பு
புவி **வளிமண்டலங் கடப்பு வட்டணை**(**transatmospheric orbit)** (**TAO**) என்பது புவியைச் சுற்றியுள்ள ஒரு வட்டணையாகும், இதில் வட்டணையின் புவியண்மை வரையறுக்கப்பட்ட வளிமண்டலத்துடன் வெட்டுகிறது.    வளிமண்டலங் கடப்பு வட்டணைகள் பொதுவாக 100 கிமீ (62 மைல்) உயரத்தில் உள்ள FAI வரையறுக்கப்பட்ட கார்மான் கோடுகளை வெட்டும்அல்லது அவை புவி தாழ் வட்டணைகளை வேறுபடுத்துவதற்கு பயன்படுத்துகின்றன, ஆனால் அமெரிக்காவில் வரையறுத்த 50 மைல் (80 கிமீ) கோடு போன்ற உயரங்களில் பயன்படுத்தப்படும். இத்தகைய வட்டணைகள் குறிப்பிடத்தக்க வளிமண்டல இழுவைக்கு உட்பட்டவை, சரிபார்க்கப்படாமல் விடப்பட்டால் விரைவான வட்டணைச் சிதைவை ஏற்படுத்தும்.

பல செயற்கைக்கோள்கள் வளிமண்டலங் கடப்பு புவியின் வட்டணையில் வைக்கப்பட்டுள்ளன, . இத்தகைய செயற்கைக்கோள்களில் EOS 02, அசாதிசாட்(AzaadiSAT) ஆகியவை அடங்கும், இவை SSLV ஏவூர்தியின் மேல் நிலை செயலிழப்பு காரணமாக 76 கிமீ x 356 கிமீ (47 மைல் x 221 மைல்) வளிமண்டல வட்டணையில் நிலைநிறுத்தப்பட்டன. இவை ஏவூர்தியின் செயலிழப்பு காரணமாக வட்டணைச் சிதைவுக்கு வேகமாக உள்ளாவதால் வளிமண்டலங் கடப்பு வட்டணைகள் வரம்புள்ள சில நடைமுறை பயன்பாடுகளைக் கொண்டுள்ளன IXV விண்கலத்தின் மறு நுழைவைச் சரிபார்க்கவே இத்தகைய ஒரு பயன்பாடு பயன்படுத்தப்பட்டது. இது 76 கிமீ x 416 கிமீ (47 மைல் x 258 மைல்) வளிமண்டலங் கடப்பு வட்டணையில் செலுத்தப்பட்டது. 

போயிங் விண்மீன்தட விண்கலம் அட்லசு V ஏவூர்தி வழி வளிமண்டல வட்டணையில் வைக்கபட்டது. இது பன்னாட்டு விண்வெளி நிலையத்தை அடையும் தாழ் புவி வட்டணைக்குச் செல்ல, தன் கல உந்துவிசையைப் பயன்படுத்துகிறது.

மேற்கோள்கள்
-----------

1. ↑  McDowell, Jonathan (24 May 1998). "Jonathan's Space Report".. "Transatmospheric orbit (TAO): orbital flight with perigee less than 80 km but more than zero. Potentially used by aerobraking missions and transatmospheric vehicles, also in some temporary phases of orbital flight (e.g. STS pre OMS-2, some failures when no apogee restart)"
2. ↑  "ADB143755". 5 August 1997. .
3. ↑  Graham, William (10 February 2015). "Vega rocket launches IXV spaceplane – Mission Complete". .
4. ↑  McDowell, Jonathan (26 December 2022). "Definitions Uncataloged ('U') Launches". .
5. ↑  "VV04-launchkit-GB". February 2015. .
**தமிழ்நாடு கைத்தறி நெசவாளர் கூட்டுறவு சங்கம்** (*Tamil Nadu Handloom Weavers' Cooperative Society*), என்பது இந்தியாவில் தமிழ்நாட்டிலுள்ள பாராம்பரிய கைத்தறி நெசவாளர்களை ஒருங்கிணைக்கும் கூட்டுறவு அமைப்பாகும். இது பெரும்பாலும் **கோ-ஆப்டெக்ஸ்** (Co-optex) என்றே அழைக்கப்படுகிறது. தமிழக அரசின் கைத்தறி, துணிநூல், காதி, கிராமத்தொழில் (ம) கைவினைப் பொருட்கள் துறையினால் (Department of Handlooms, Handicrafts, Textiles and Khadi) இவ்வமைப்பு நிர்வகிக்கப்படுகிறது. இதற்குச் சொந்தமான விற்பனை மையங்கள் தமிழ்நாட்டின் பல ஊர்களில் அமைக்கப்பட்டுள்ளன.

ஏற்றுமதி
--------

இதன் பன்னாட்டுப் பிரிவு ஜெர்மனி, பிரான்சு, நெதர்லாந்து, பெல்ஜியம், எசுப்பானியம், சுவிட்சர்லாந்து, கனடா, கிரீசு, ஹாங்காங், ஐக்கிய இராச்சியம், தென் அமெரிக்கா, ஐக்கிய அரபு அமீரகம் ஆகிய நாடுகளுக்கு ஏற்றுமதி செய்கிறது.

புதிய பொருட்கள்
---------------

கைத்தறித் துணிகளின் விற்பனையைப் பெருக்கவும் சந்தையில் பிற நிறுவனங்களினால் ஏற்படக்கூடிய போட்டியைச் சமாளிப்பதற்கும், உற்பத்தியில் புதுப்புது வகைகளை அறிமுகம் செய்கிறது இந் நிறுவனம். 

திருமணப் பட்டுப் புடவைகளில் திருமணம் செய்துகொள்ளும் இரட்டையரின் உருவங்கள் நெய்து தரப்படுகின்றன. திருக்குறளும் அதற்கான ஓவியமும் கொண்ட படுக்கை விரிப்புகளும் குழந்தைகளுக்கான ’குட்டீஸ்’ என்ற சிறப்பு வகை படுக்கை விரிப்புகளும் கிடைக்கின்றன. மேலும் பட்டுப்புடவைகளில் பாரம்பரிய வடிவங்கள், இலக்கியக் கதாபாத்திரங்களின் உருவங்கள் போன்றவையும் வாடிக்கையாளரரின் விருப்பத்திற்கேற்றாற் போல உருவாக்கப்படுகின்றன.

வளர்ச்சி
--------

பல ஆண்டுகளாக தொடர்ந்து நட்டத்தில் இயங்கிவந்த இந்நிறுவனம், **வேட்டி நாள்**, **தாவணி நாள்** என நாட்களைத் தொடங்கி இலாபகரமான நிறுவனமாக மாற்றம் பெற்றது.

விருதுகள்
---------

டிசம்பர் 2013 இல் இந் நிறுவனம் ’கைத்தறி உற்பத்தியில் சிறப்புப் பங்களிப்பு’ மற்றும் மிகப் பெரிய ’கைத்தறி தயாரிப்பாளர்’ என்ற வகைப்பாட்டின் கீழ் இந்திய நடுவண் அரசின் விருதினைப் பெற்றுள்ளது.

மேற்கோள்கள்
-----------

1. ↑  "Co-optex is under the Handlooms, Handicrafts, Textiles and Khadi Department, Government of Tamil Nadu".. . பார்த்த நாள்: 2012-10-07.
2. ↑
3. ↑
4. ↑
5. ↑  கோ-ஆப்டெக்சின் வேட்டி நாள், தாவணி நாள்
[*தொடர்பிழந்த இணைப்பு*]
6. ↑   Co-optex wins national award

வெளி இணைப்புகள்
---------------

* அதிகாரபூர்வ இணையதளம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Callosciurus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**காது புள்ளி அணில்** (*Ear-spot squirrel*)(*காலோசையூரசு அதாம்சி*) என்பது சையூரிடே குடும்பத்தில் உள்ள கொறிணி சிற்றினமாகும். இது போர்னியோவில் (இந்தோனேசியா மற்றும் மலேசியா) காணப்படும் அகணிய உயிரி ஆகும். இவை மரங்களில் பகலில் செயல் படும் விலங்கு. இது வாழைமர அணிலை (*கலோசையூரசு நோட்டடசு*) நெருக்கமாக ஒத்திருக்கிறது. ஆனால் காது புள்ளி அணிலின் காதுக்குப் பின் தனித்த வெளிறிய புள்ளி உள்ளது.

மேற்கோள்கள்
-----------

1. ↑  Kennerley, R.; Meijaard, E. (2016). "*Callosciurus adamsi*". *IUCN Red List of Threatened Species* **2016**: e.T3591A22254804. doi:10.2305/IUCN.UK.2016-2.RLTS.T3591A22254804.en.. பார்த்த நாள்: 13 November 2021.

* Thorington, R. W. Jr. and R. S. Hoffman. 2005. Family Sciuridae. pp. 754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q307824
* விக்கியினங்கள்: Callosciurus adamsi
* BOLD: 899516
* EoL: 313028
* GBIF: 2437403
* iNaturalist: 45950
* IRMNG: 10941622
* ITIS: 632325
* IUCN: 3591
* MSW: 12400447
* என்.சி.பி.ஐ: 1655504

 |
**பிளைத் உழவாரன்** (*Blyth's swift*)(*அபூசு லியுகோனைக்சு*) என்பது சிறிய பறவை சிற்றினம். இது வீட்டு மார்ட்டின் பறவை போன்றது. எவ்வாறாயினும் இது குருவிகளிலிருந்து முற்றிலும் மாறுபட்டது. உழவாரன் அபோடிபார்மிசு வரிசையினைச் சார்ந்தது. இந்த குழுக்களுக்கு இடையேயான ஒற்றுமைகள் ஒரே மாதிரியான வாழ்க்கை முறைகளைப் பிரதிபலிக்கும் ஒன்றிணைந்த பரிணாம வளர்ச்சியின் காரணமாகத் தோன்றியவை.

விளக்கம்
--------

இந்த பறவைகள் மிகவும் குறுகிய கால்களைக் கொண்டுள்ளன. அவை செங்குத்து மேற்பரப்பில் நிற்க மட்டுமே பயன்படுத்துகின்றன. இதனுடைய விலங்கியல் பெயர் கிரேக்க απους, *apous*, அதாவது "கால் இல்லாமல்" என்பதிலிருந்து வந்தது. இவை ஒருபோதும் தரையில் தானாக முன்வந்து நிற்காது. பிளைத் உழவாரன் தங்கள் வாழ்நாளின் பெரும்பகுதியை ஆகாயத்தில் கழிக்கின்றன. தங்கள் அலகுகள் மூலம் பிடிக்கும் பூச்சிகளை உண்ணுகின்றன.

பிளைத் உழவாரன் இமயமலையின் வெளிப்புறத்திலிருந்து அசாம் மலைகள் வரையில் உள்ள பகுதிகளில் இனப்பெருக்கம் செய்கிறது. இந்த இனம் புலம்பெயர்ந்து, இந்தியாவிலும் இலங்கையிலும் குளிர்காலத்தினைக் கழிக்கின்றன. 2011ஆம் ஆண்டு ஆய்வில் பல வகைப்பாட்டியல் வல்லுநர்கள் இந்த சிற்றினத்தை கரண்டிவால் உழவாரனிலிருந்து பிரித்துள்ளனர்.

இனப்பெருக்கம்
-------------

இந்த உழவாரன்கள் பாறைகளில் தங்கள் கூடுகளை உருவாக்கி, 2-3 முட்டைகளை இடுகின்றன. ஒரு உழவாரன் ஆண்டுதோறும் அதே தளத்திற்குத் திரும்பும், தேவைப்படும்போது தன் கூட்டை மீண்டும் உருவாக்கும்.

பிளைத் உழவாரன் பொதுவான உழவாரனைப் போலவே இருக்கும். மேலும் இவை வெண் நிறப் பிடரியினைத் தவிரக் கருப்பு நிறத்தில் இருக்கும்.

பெயரிடல்
--------

பொதுவான பெயரானது, எட்வர்ட் பிளைத் (1810-1873), எனும் இங்கிலாந்து விலங்கியல் மற்றும் வங்காளத்தின் ஆசியச் சமூக அருங்காட்சியகத்தின் கண்காணிப்பாளரின் நினைவாக இடப்பட்டது.

மேற்கோள்கள்
-----------

1. ↑  Leader, P J. (2011). "Taxonomy of the Pacific Swift Apus pacificus Latham, 1802, complex". *Bulletin of the British Ornithologists' Club* **131**: 81–93.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1261934
* Avibase: EB2DAF39A0325C28
* BirdLife: 22725092
* ஈபேர்டு: blyswi1
* GBIF: 6095444
* iNaturalist: 144637
* ITIS: 1149404
* Xeno-canto: Apus-leuconyx

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Phylica|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Ellick, S.; Lambdon, P.W. (2016). "*Phylica polifolia*". *IUCN Red List of Threatened Species* **2016**: e.T30377A67372313. doi:10.2305/IUCN.UK.2016-1.RLTS.T30377A67372313.en.. பார்த்த நாள்: 7 சனவரி 2024.
'ரூபர்' (ruber), என்றால் சிவப்பு Rubiaceae - *Ixora coccinea* 
**காஃபி குடும்பம் (தாவரவியல்)** என்பது (இலத்தீன்:**Rubiaceae**) பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 611 பேரினங்களும், அவற்றினுள் ஏறத்தாழ 13,100 இனங்களும் உள்ளன.  பூக்கும் தாவரங்களில் உள்ள சிற்றினங்களின் எண்ணிக்கை அடிப்படையில், இது நான்காவது பெரிய குடும்பமாகும். பேரின எண்ணிக்கையினை வைத்துப் பார்க்கும் போது, ஐந்தாவது இடத்தினைப் பெறுகிறது. இலத்தீனிய சொல்லான 'ரூபர்' ( ruber), என்பதற்கு சிவப்பு என்று பொருள். அச்சொல்லும், ஒரு பூண்டு வகை செடியின்(madder) பெயரும் இணைந்து, இப்பெயர் தோன்றியது என்பர். 1789 ஆம் ஆண்டில், முதன் முதலாக, ஆன்டனி (Antoine Laurent de Jussieu) என்பவர், இக்குடும்பத்தின் விவரங்களை எடுத்துரைத்தார். அன்டார்டிகாக் கண்டத்தைத் தவிர, உலகின் பிற கண்டங்களில், இத்தாவரங்கள் காணப்படுகிறது. இக்குடும்பத்தில், உயிரியற் பல்வகைமை நிறைந்து காணப்படுகிறது.  இக்குடும்பத் தாவரங்களுள் 76 பேரினங்களும், 274-க்கும் மேற்பட்ட சிற்றினங்களும் இந்தியாவில் உள்ளன.

மேற்கோள்கள்
-----------

1. ↑  Stevens, P. F. (2001 onwards). Angiosperm Phylogeny Website. Version 9, June 2008.
2. ↑  Plant Systematics by Michael G. Simpson
3. ↑  Wiktionary. "Ruber". Searched November, 2011.
4. ↑  Davis, Aaron P.; Rafaël Govaerts, Diane M. Bridson, Markus Ruhsam, Justin Moat, Neil A. Brummitt (2009). "A global assessment of distribution, diversity, endemism, and taxonomic effort in the Rubiaceae". *Annals of the Missouri Botanical Garden* **96** (1): 68–78. doi:10.3417/2006205.

புற இணைய இணைப்புகள்
-------------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Rubiaceae***

விக்கிமீடியா பொதுவகத்தில்,  
 ***Rubiaceae***   
என்பதின் ஊடகங்கள் உள்ளன. 

* பேரினங்களின் பட்டியலைக் கொண்டுள்ள இணையதளம்
[*தொடர்பிழந்த இணைப்பு*]
* plant list site
[*தொடர்பிழந்த இணைப்பு*]
* இங்கிலாந்தின் kew 
[*தொடர்பிழந்த இணைப்பு*] தோட்ட இணையப்பக்கம்
**பீகார் வேளாண்மைப் பல்கலைக்கழகம்** என்பது பீகார் மாநில அரசாங்கத்தின் கீழ் உள்ள ஒரு தன்னாட்சி நிறுவனம் ஆகும். இது 5 ஆகத்து, 2010-ல் இந்திய வேளாண் ஆராய்ச்சி குழுமத்தின் (ICAR) கீழ் பீகாரின் பாகல்பூர் மாவட்டத்தில் உள்ள சபோரில் நிறுவப்பட்டது. இது தற்போது பீகார் விவசாயக் கல்லூரியில், மாநிலத்தின் பழமையான மற்றும் விவசாயக் கல்லூரியான சபோர் வளாகத்தில் அமைந்துள்ளது.

விவசாய அறிவு பரப்புதல் அமைப்பு
------------------------------

பீகார் வேளாண்மைப் பல்கலைக்கழகம் விவசாயத் துறையில் ஆராய்ச்சி மற்றும் விரிவாக்க நடவடிக்கைகளில் ஈடுபட்டுள்ளது. பல்கலைக்கழகத்தில் மேற்கொள்ளப்பட்ட ஆராய்ச்சியைப் பீகார் விவசாயிகளுக்கு விரிவுபடுத்தும் வகையில், புதுதில்லியில் உள்ள உலக மேம்பாட்டு அறக்கட்டளையுடன் "விவசாயம் அறிவுப் பரவல் அமைப்பு" என்ற திட்டத்தைச் செயல்படுத்த ஒப்பந்தத்தில் கையெழுத்திட்டது. இந்தத் திட்டமானது, தகவல் தொழில்நுட்பம் மற்றும் காணொளி காட்சி மாநாடு மூலம் மேம்படுத்தப்பட்ட விவசாயம் மற்றும் கால்நடை உற்பத்தி குறித்து விவசாயிகளுக்குக் கல்வி அளிப்பதை உள்ளடக்கியது.

கல்லூரிகள்
----------

இந்தப் பல்கலைக்கழகத்தின் கீழ் பத்து கல்லூரிகள் செயல்படுகின்றன: 

* பீகார் விவசாயக் கல்லூரி, சபூர்
* போலா பாஸ்வான் சாஸ்திரி வேளாண் கல்லூரி, பூர்னியா
* மந்தன் பாரதி வேளாண்மைக் கல்லூரி, அக்வான்பூர்
* நாளந்தா தோட்டக்கலை கல்லூரி, நூர்சராய்
* முனைவர் கலாம் வேளாண்மைக் கல்லூரி, கிஷன்கஞ்ச்
* விகேஎஸ் வேளாண்மைக் கல்லூரி, டம்ரான்
* முங்கர் வனவியல் கல்லூரி
* விவசாய வணிக மேலாண்மை கல்லூரி பாட்னா
* உயிர் தொழில்நுட்பவியல் கல்லூரி ஆரா
* சமூக அறிவியல் மற்றும் உணவு தொழில்நுட்பக் கல்லூரி கயா

மேற்கோள்கள்
-----------

1. ↑  Salomi, Vithika (13 January 2016). "BAU and RAU get new VCs - Times of India". *The Times of India*.. பார்த்த நாள்: 29 January 2018.
2. ↑  "Bihar Agricultural University" இம் மூலத்தில் இருந்து 2021-01-16 அன்று. பரணிடப்பட்டது.. .
3. ↑  "BAU and WDF sign MOU for agriculture project in Bihar". Bihar Foundation இம் மூலத்தில் இருந்து 3 டிசம்பர் 2013 அன்று. பரணிடப்பட்டது.. .
4. ↑  "Bihar Agriculture University". .

வெளி இணைப்புகள்
---------------

* அதிகாரப்பூர்வ இணையதளம்
**பிர்சா வேளாண் பல்கலைக்கழகம்** (*Birsa Agricultural University*) என்பது இந்தியாவின் சார்கண்டு மாநிலத்தில் உள்ள ராஞ்சியில் கான்கேயில் உள்ள ஒரு விவசாய பல்கலைக்கழகம் ஆகும். இது 26 சூன் 1981-ல், பிரதமர் இந்திரா காந்தியால் முறையான தொடக்கத்திற்குப் பிறகு நிறுவப்பட்டது.

கண்ணோட்டம்
----------

பீகார் மற்றும் ஜார்கண்டு பீடபூமி பகுதியின் வளர்ச்சிக்காக விவசாயம், கால்நடை வளர்ப்பு மற்றும் வனவியல் துறைகளில் குறிப்பிட்ட தொழில்நுட்பங்கள் மற்றும் மனிதவளத்தை உருவாக்குவதே இந்தப் பல்கலைக்கழகத்தின் முதன்மை நோக்கமாகும். மேலும், இப்பகுதியின் பழங்குடியினர் மற்றும் பிற பிற்படுத்தப்பட்ட வகுப்பினரின் பொருளாதார மேம்பாட்டிற்கு முன்னுரிமை அளிக்கப்படுகிறது. கல்வி, ஆராய்ச்சி மற்றும் விரிவாக்கத் திட்டங்கள் மற்றும் செயல்பாடுகள், பல்வேறு பீடங்கள் மூலம் மேற்கொள்ளப்படுகின்றன.

கல்விப்புலங்கள்
---------------

* விவசாயம்
* கால்நடை அறிவியல் & கால்நடை பராமரிப்பு
* வனவியல்
* பால் தொழில்நுட்பம்
* மீன்வள அறிவியல்
* தோட்டக்கலை
* உயிர்தொழில்நுட்பவியல்
* வேளாண் வணிக மேலாண்மை

கல்லூரிகள்
----------

* ராஞ்சி விவசாயக் கல்லூரி, ராஞ்சி (1955)
* ராஞ்சி கால்நடை மருத்துவக் கல்லூரி (1961)
* வனவியல் கல்லூரி, ராஞ்சி (1981)
* உயிர்தொழில்நுட்பவியல் கல்லூரி, ராஞ்சி
* மீன்வள அறிவியல் கல்லூரி, கும்லா
* ரவீந்திர நாத் தாகூர் விவசாயக் கல்லூரி, தியோகர்
* வேளாண் கல்லூரி, கர்வா
* தில்கா மஞ்சி விவசாயக் கல்லூரி, கோடா
* தோட்டக்கலை கல்லூரி, சாய்பாசா
* வேளாண் பொறியியல் கல்லூரி, ராஞ்சி
* புலோ ஜானோ முர்மு பால் தொழில்நுட்பக் கல்லூரி, ஆன்சுதிகா, தும்கா (2017)

துறைகள்- • பால் தொழில்நுட்பம் • பால் பொறியியல் • பால் நுண்ணுயிரியல் • பால் வேதியியல் • பால் வணிக மேலாண்மை

* வேளாண் வணிக மேலாண்மை மையம், ராஞ்சி

ராஞ்சி விவசாயக் கல்லூரி 1955-ல் நிறுவப்பட்டது. பிரிக்கப்படாத பீகாரின் போது சர்பூரில் உள்ள பீகார் விவசாயக் கல்லூரிக்குப் பிறகு இது இரண்டாவது பழமையான விவசாயக் கல்லூரியாகும். 1971ஆம் ஆண்டு புசாவில் இராஞ்சேந்திர பிரசாத் வேளாண் பல்கலைக்கழகம் உருவாகும் வரை இந்தக் கல்லூரி ராஞ்சி பல்கலைக்கழகத்தின் கீழ் செயல்பட்டு வந்தது. 26 சூன் 1981ல், இது காங்கேவில் உள்ள பிர்சா வேளாண் பல்கலைக்கழகத்திற்கு மாற்றப்பட்டது. 

ஜார்க்கண்ட் ஒருங்கிணைந்த நுழைவுப் போட்டித் தேர்வு வாரியம் இப்பல்கலைக்கழகத்திற்கான இளம் அறிவியல் (வேளாண்மை), கால்நடை அறிவியல் & கால்நடை வளர்ப்பு, வனவியல்), இளம் தொழில்நுட்பவியல் (விவசாயம் பொறியியல்), இளம் தொழில்நுட்பவியல் (பால் தொழில்நுட்பம்) சேர்க்கைக்கான தேர்வை நடத்துகிறது. ராஞ்சி வேளாண்மைக் கல்லூரியில், 105 இடங்கள் உள்ளன, இதில் 90 இடங்கள் மாநில ஒதுக்கீட்டுக்கும், 15 இடங்கள் இந்திய வேளாண்மை ஆராய்ச்சிக் குழும இட ஒதுக்கீட்டின்படி நிரப்பப்படும்.

மேலும் பார்க்கவும்
------------------

* பிர்சா கல்லூரி, குந்தி

வெளி இணைப்புகள்
---------------

* அதிகாரப்பூர்வ இணையதளம்
**பிரையன் டி. ஆண்ட்ரூசு** (ஆங்கில மொழி: *Bryan D. Andrews*) என்பவர் அமெரிக்க நாட்டு கதைக் கலைஞரும், எழுத்தாளராகவும் ஆவார். 1975 இல் பிறந்த ஆண்ட்ரூசு, வார்னர் புரோஸ். இயங்குபடம் உருவாக்கத்தில் 1998 ஆம் ஆண்டு வெளியான 'குவெஸ்டு போர் கேம்லாட்' திரைப்படத்தின் மூலம் தனது திரைப்பட வாழ்க்கையைத் தொடங்கினார். அதை தொடர்ந்து ஜாக்கி சான் அட்வேன்சர்ஸ், சாமுராய் ஜாக் போன்ற இயங்குபடங்களிலும் மற்றும் மார்வெல் திரைப் பிரபஞ்சத்தின் பல்வேறு தவணைகளான டாக்டர் ஸ்ட்ரேஞ்ச் மற்றும் அவெஞ்சர்ஸ்: எண்ட்கேம் போன்ற திரைப்படங்களிலும் பணிபுரிந்துள்ளார். இவர் கார்ட்டூன் நெட்வொர்க் தொலைக்காட்சிக்காக 'சிம்-பயோனிக் டைட்டன்' என்ற இயங்குபட தொடரை உருவாக்க ஜென்டி டார்டகோவ்ஸ்கியுடன் இணைந்து பணியாற்றினார், இது 20 அத்தியாயங்ககளை கொண்டுள்ளது.

இவர் 2004 மற்றும் 2005 ஆம் ஆண்டு பிரதானநேர எம்மி விருதுகள் இரண்டிலும் ஸ்டார் வார்ஸ்: குளோன் வார்ஸில் "சிறந்த அனிமேஷன் புரோகிராம் (ஒரு மணிநேரம் அல்லது அதற்கு மேல் புரோகிராமிங் செய்ததற்காக) என்ற பிரிவில் இவரது பணிக்காக அங்கீகரிக்கப்பட்டார்.

மேற்கோள்கள்
-----------

1. ↑  Thill, Scott (September 17, 2010). "Genndy Tartakovsky's Sym-Bionic Titan Is a Mecha Mash". Condé Nast Publications இம் மூலத்தில் இருந்து December 10, 2013 அன்று. பரணிடப்பட்டது.. .
2. ↑  "Star Wars: Clone Wars". Academy of Television Arts & Sciences இம் மூலத்தில் இருந்து 2013-10-05 அன்று. பரணிடப்பட்டது.. .
3. ↑  "Star Wars Clone Wars Vol. 2 (Chapters 21-25)". Academy of Television Arts & Sciences இம் மூலத்தில் இருந்து 2013-10-04 அன்று. பரணிடப்பட்டது.. .

வெளியிணைப்புகள்
---------------

* ஐ.எம்.டி.பி இணையத்தளத்தில் பிரையன் ஆண்ட்ரூசு
**சடாகோ சசாகி** (佐々木 禎子, **Sasaki Sadako**?, 7 சனவரி, 1943 – 25 ஒக்டோபர், 1955) ஒரு சப்பானிய சிறுமி, ஹிரோசிமாவில் 1945, ஆகத்து 6 அன்று அணுகுண்டு வீசப்பட்ட போது அவளிற்கு இரண்டு வயது, அவளது வீடு அணுகுண்டு வீசப்பட்ட மிசசா பாலத்திற்கு அருகிலேயே அமைந்திருந்தது. ஆயிரம் கொக்குகளின் கதைக்காக இறப்பதற்கு முன்பும், போரினால் பாதிக்கப்பட்ட அப்பாவிகளின் அடையாளமாக இன்றுவரையும் அவள் அறியப்படுகிறாள்.

மேலோட்டம்
---------

சடாகோ அணுகுண்டு வெடிப்பு நிகழும் போது வீட்டிலேயே இருந்தாள், இவ்வெடிப்பு தரையிலிருந்து 2 கிலோமீட்டரில் நிகழ்ந்தது, அதன் போது யன்னலூடாக வெளியே வீசப்பட்டாள், அவளது தாயார் அவள் இறந்திருக்கலாம் என்று சந்தேகப்பட்டு வெளியே ஓடி வந்து பார்த்தார், ஆனால் அவரது மகள் உயிருடன் இருப்பதை கண்டறிந்தார். 1954 நவம்பரில் அவளது காதுகளின் பின்னால் வீக்கம் உருவானது, 1955 சனவரியில் கால்களில் ஊதாப்புள்ளிகள் உருவாகியது. பின்னர் அது குருதிப்புற்றுநோய் என அறியப்பட்டது (அவளது தாயார் இதை அணுகுண்டு நோய் என்று அழைத்தார்) 1955 பிப்ரவரி 21 ஆம் தேதி மருத்துவமனையில் அனுமதிக்கப்படாள், அங்கு அதிகபட்சமாக ஓராண்டே உயிர் வாழ்ந்தாள்.

அணுகுண்டு வெடித்து சில ஆண்டுகளிற்கு பின் குருதிப்புற்றுநோய் குறிப்பாக குழந்தைகளிடத்தில் அதிகரிப்பது கண்டறியப்பட்டது. 1950களின் தொடக்கத்தில் இது அணுக்கதிர் வீச்சினாலேயே ஏற்படுகிறது என்பது அறியப்பட்டது.

1955 ஆகஸ்டு 3 ஆம் தேதி சகாடோவின் உயிர்த்தோழியான சிசூகோ கமமோடோ மருத்துவமனைக்கு பார்க்க வந்து ஒரு தங்கநிறமான தாளினை சதுரமாக வெட்டி அதை காகித கொக்காக மடித்தாள், யாரேனும் ஆயிரம் கொக்குகளை மடித்தால் அவரின் வேண்டுதலை கடவுள் நிறைவேற்றுவார் எனும் பண்டைய ஜப்பானிய கதையின் நம்பிக்கையை கூறினாள், இதற்கேற்ப அவளும் 1000 கொக்குகளை மடிக்கத் தொடங்கனாள் இறப்பதற்கு முன்புவரை 644 கொக்குகளை மடித்திருந்தாள், பின் எஞ்சிய கொக்குகள் அவளின் நண்பர்களால் மடிக்கப்பட்டு அவளின் உடலுடன் சேர்த்து புதைக்கப்பட்டது.

அவள் மருத்துவமனையிலிருக்கும் போது கொக்குகளை மடிக்க போதுமானளவு நேரம் கிடைத்தாலும் அங்கு காகித்திற்கான பற்றாக்குறை காணப்பட்டது, இதனால் மருந்துச்சீட்டுக்களையும் மாற்றீடாகப்பயன்படுத்தக்கூடிய வேறுபொருட்களையும் பயன்படுத்தினாள், குணமடைந்த நோயாளிகளின் அறைகளிற்குச்சென்று அங்கு பயன்படுத்திய மருந்துச்சீட்டுக்களை பெற்றமையும் இதில் அடங்கும். சிசூகோ பள்ளியிலிருந்து தாள்களை கொண்டுவந்து கொடுப்பாள், இக்காலப்பகுதியில் அவளது நிலை தொடர்ச்சியாக மோசமாகிக்கொண்டே போனது, ஒக்டோபரின் இடைப்பகுதியளவில் அவளது கால் வீக்கமடைந்ததுடன் ஊதா நிறமாகவும் மாறியது அவளது குடும்பத்தினர் சாப்பிட வற்புறுத்திய போது தேனீருடன் சோற்றை கேட்டு 'இது நன்றாயிருக்கிறது' என்று கூறினாள். இவையே அவள் கடைசியாக கூறிய வார்த்தைகள். அவளது குடும்பத்தினர் அவளைச் சூழ்ந்திருக்க ஒக்டோபர் 25, 1955 காலையில் 12 ஆவது வயதில் உயிரிழந்தாள்.

==நினைவு== நினைவலைய

மேற்கோள்கள்
-----------

1. ↑  Sasaki Fujiko. "Come back to me again, Sadako".
2. ↑  Radiation Effects Research Foundation (former Atomic Bomb Casualty Commission) "Leukemia risks among atomic-bomb survivors" பரணிடப்பட்டது 2012-03-15 at the வந்தவழி இயந்திரம் Accessed 2011-10-30

வெளி இணைப்புகள்
---------------

* கொக்குகள் செய்தபடி காத்திருக்கிறாள் சடாகோ சசாகி ! -விகடன்
* ஆயிரம் கொக்குகளின் கதை(தமிழில்)
**தெற்கு சித்தூர்** (*South Chittoor*) என்பது இந்தியாவின் கேரளாவில் உள்ள கொச்சி நகரில் அமைந்துள்ள ஆற்றுநீரால் சூழப்பட்ட ஒரு தீவு ஆகும். வடுதலாவிற்கு அருகில் இத்தீவு அமைந்துள்ளது. வடுதாலா பாலம் தெற்கு சித்தூரை வடுதாலாவுடன் இணைக்கிறது. தெற்கு சித்தூர் தியான கேந்திரமும் சித்தூரப்பன் கோவிலும் தெற்கு சித்தூரில் அமைந்துள்ளன. ஆசுட்டர் மெடிசிட்டி என்ற பல்நோக்கு மருத்துவமனையும் இங்கு அமைந்துள்ளது.

கண்ணோட்டம்
----------

கொச்சியில் உள்ள மற்ற பகுதிகளை ஒப்பிடும் போது, தெற்கு சித்தூர் ஓர் அமைதியான பகுதியாகும். இப்பகுதி பிரதான நிலப்பகுதியுடன் சாலை வழியாக நன்கு இணைக்கப்பட்டுள்ளது. தெற்கு சித்தூரில் இரண்டு பேருந்து நிலையங்கள் உள்ளன. பிரதான பேருந்து நிலையத்திற்கு அருகில் ஒரு படகுத் துறையும் அமைந்துள்ளது. தெற்கு சித்தூர் நீர் மெட்ரோ நிலையத்தை மேம்படுத்தும் திட்டமும் உள்ளது. இத்திட்டம் தற்பொழுது கட்டுமானத்தில் உள்ளது. கொச்சியின் வடக்கு பகுதிகளுக்கான சேவைகளுக்கான மையமாக நீர்மெட்ரோ நிலையம் இருக்கும். சித்தூர் கொட்டாரம் அரண்மனை, தெற்கு சித்தூரில் உள்ள ஒரு குறிப்பிடத்தக்க சுற்றுலாத் தலமாகும். நிசாந்து சுனீச்சு நிர்வகிக்கும் புகழ்பெற்ற அடுமனையான சுச்சிதா உணவகத்திலிருந்து 1 கி.மீ தொலைவில் இந்த அரண்மனை அமைந்துள்ளது.

மேற்கோள்கள்
-----------

1. ↑  "Chittoor to be Water Metro hub in city’s northern region". *The Times of India*. 2023-09-20. .
2. ↑  Bureau, BL Kochi (2022-09-29). "Aster Medcity inducts houseboats for medical tourists treatment" (in en). .
3. ↑  "ഹബ്ബാകാൻ സൗത്ത് ചിറ്റൂ‍ർ, ചേരാനല്ലൂ‍ർ വരെ കായൽവഴി മെട്രോ, വടക്കൻ കൊച്ചിയിൽ വികസനം അതിവേഗം" (in ml). .
4. ↑  "Water Metro services to cover Eloor, South Chittoor & Cheranalloor soon in Kochi". .
5. ↑  Rao, Bindu Gopal RaoBindu Gopal. "A palace stay in South Chittoor, Kerala, for the fancy traveller in you". *The Times of India*. .
**திருநந்திக்கரை** என்பது கன்னியாகுமரி மாவட்டத்தில் உள்ள திற்பரப்பு பஞ்சாயத்திற்கு உட்பட்ட ஒரு கிராமமாகும்.

கன்னியாகுமரிமாவட்டம், கல்குளம் வட்டம், திருநந்திக்கரை கிராமம், (பின் கோடு 629161) மார்த்தாண்டம் பேச்சிப்பாறை சாலையில் அமைந்துள்ளது. மார்த்தாண்டம் பேச்சிப்பாறை சாலையில் அமைந்துள்ள இவ்வூர் திற்பரப்பு சிறப்புக் கிராம பஞ்சாயத்தில் இடம்பெற்றுள்ளது. இவ்வூர் குலசேகரம் தபால் அலுவலக வரம்பின் ஒரு பகுதியாகும். இதன் புவியியல் ஆள்கூறுகள் 8°23′37″N 77°17′58″E﻿ / ﻿8.3935°N 77.2994°E﻿ / 8.3935; 77.2994 ஆகும். இவ்வூர் கடல் மட்டத்திலிருந்து 125 மீ (410 அடி) உயரத்தில் அமைந்துள்ளது. இவ்வூர் குலசேகரத்திலிருந்து 4 கி.மீ. தொலைவிலும், பேச்சிப்பாறையிலிருந்து 6 கி.மீ. தொலைவிலும், திற்பரப்பிலிருந்து 7 கி.மீ. தொலைவிலும், திருவட்டாரிலிருந்து 9 கி.மீ. தொலைவிலும், மார்த்தாண்டத்திலிருந்து 15 கி.மீ. தொலைவிலும், குளித்துறையிலிருந்து 20 கி.மீ. தொலைவிலும், தக்கலையிலிருந்து 20 கி.மீ. தொலைவிலும், பத்மநாபபுரத்திலிருந்து 21 கி.மீ. தொலைவிலும், இரணியலிலிருந்து 23 கி.மீ. தொலைவிலும், கொளச்சலிலிருந்து 30 கி.மீ. தொலைவிலும், நாகர்கோவிலிலிருந்து 32 கி.மீ. தொலைவிலும், கன்னியாகுமரியிலிருந்து 57 கி.மீ. தொலைவிலும், திருவனந்தபுரத்திலிருந்து 60 கி.மீ. தொலைவிலும் அமைந்துள்ளது.
திருநந்திகரை மற்றும் அதன் அருகிலுள்ள நகரமான குலசேகரம் ஆகியவை திருவனந்தபுரம் அல்லது கோவளம் கடற்கரையில் இருந்து சாலை வழியாக நன்கு இணைக்கப்பட்டுள்ளன. கேரள சுற்றுலா மேம்பாட்டுக் கழகம் (கே.டி.டி.சி) உள்ளூர் சுற்றுலாத் தலங்களைப் பார்ப்பதற்கான சுற்றுப்பயணங்களை ஏற்பாடு செய்து வருகிறது. அருகிலுள்ள இரயில் நிலையம் குழித்துறை மற்றும் இரணியல் ஆகும். அருகிலுள்ள விமான நிலையம் திருவனந்தபுரத்தில் அமைந்துள்ளது. இரு குலசேகரத்திலிருந்து பேச்சிப்பாறைக்கு செல்லும் சாலையில் அமைந்துள்ளது. இரப்பர் விவசாயம் தான் இப்பகுதி மக்களின் பிரதான தொழிலாகும். இங்குள்ள இளைஞர்கள் பலர் வளைகுடா நாடுகளில் வேலை செய்கின்றனர். 20 சதவீதம் மக்கள் மலையாளத்தையும் 80 சதவீதம் மக்கள் தமிழையும் பேசுகின்றனர். இவர்களுடைய பாரம்பரியமும் கலாச்சாரமும் கேரள மக்களை ஒத்திருக்கிறது.

திருநந்திகரை கோவில்கள்
----------------------

திருநந்திகரையில் இரண்டு முக்கியமான சிவன் கோயில்கள் உள்ளன:

1. திருநந்திக்கரை நந்தீசுவரர் கோயில்
2. திருநந்திக்கரை குகைக் கோயில்.

நந்தீஸ்வரன் கோவில்
------------------

நந்தீஸ்வரன் கோவில் நந்தியாற்றங்கரையில் அமைந்துள்ளது. கன்னியாகுமரி மாவட்டத்தில் உள்ள 12 சைவ ஆலயங்களுள் திருநந்திக்கரை நந்தீஸ்வரன் கோவில் நான்காவது சிவாலயம் ஆகும். மகா சிவராத்திரியன்று பக்தர்கள் விரதம் இருந்து, கன்னியாகுமரி மாவட்டத்திலுள்ள 

1. திருமலை
2. திக்குறிச்சி
3. திற்பரப்பு
4. திருநந்திக்கரை
5. பொன்மனை
6. பன்றிப்பாகம்
7. கல்குளம்
8. மேலாங்கோடு
9. திருவிடைக்கோடு
10. திருவிதாங்கோடு
11. திருப்பன்றிக்கோடு
12. திருநட்டாளம்

ஆகிய 12 சிவாலயங்களை அன்றைய ஒரே நாளில், ஓடி ஓடித் தரிசிப்பதே சிவாலய ஓட்டம் எனப்படும். இந்த சிவாலயத்தில் சிவனும் விஷ்ணுவும் இணைந்துள்ளனர்.

மேற்கோள்கள்
-----------

1. ↑  "திருநந்திக்கரை திருநந்தீஸ்வரர் திருக்கோயில்". .
**ஆல்கனோலமீன்கள்** *(Alkanolamines)* என்பவை ஆல்க்கேன் கட்டமைப்பில் ஐதராக்சில் (-OH) குழு, அமினோ (-NH2, -NHR மற்றும் -NR2) குழு என இரண்டு குழுக்களையும் பெற்றுள்ள வேதிச்சேர்மங்களைக் குறிக்கிறது. விரிவான பொருள் கொண்ட ஆல்கனோலமீன் என்ற சொல் சில சமயங்களில் துணை வகைப்பாடாகவும் பயன்படுத்தப்படுகிறது.

2-அமினோ ஆல்ககால்கள்
-------------------

எளிய அமினோ ஆல்ககாலான எத்தனோலமீனின் வேதிக் கட்டமைப்பு
2-அமினோ ஆல்ககால்கள் என்பவை கரிமச்சேர்மங்களில் ஒரு முக்கியமான வகையாகும். இவை அமீன் குழு, ஆல்ககால் குழு என இரண்டு வேதி வினைக்குழுக்களையும் பெற்றுள்ள வேதிச்சேர்மங்களைக் குறிக்கின்றன. பெரும்பாலும் அமீன்களும் எப்பாக்சைடுகளும் வினைபுரிவதால் இவை உண்டாகின்றன. அமினோ ஆல்ககால்கள் தொழிற்சாலைகளில் பல்வேறு பயன்பாடுகளைக் கொண்டுள்ளன. எளிய ஆல்கனோலமீன்கள் கரைப்பான்களாகவும், செயற்கை இடைநிலைப் பொருட்களாகவும். உயர் கொதிநிலை காரங்களாகவும் பயன்படுகின்றன .

### பொதுவான அமினோ ஆல்ககால்கள்

* எத்தனோலமீன்கள்
* அமினோமெத்தில் புரொப்பனால்
* எப்டமினால்
* ஐசோயிட்டாரின்
* புரோப்பனோலமீன்கள்
* சிபிங்கோசைன்
* மெத்தனோலமீன் (எளிய அமினோ ஆல்ககால்)
* டைமெத்திலெத்தனோலமீன்
* என்-மெத்திலெத்தனோலமீன்

பீட்டா முடக்கிகள்
-----------------

பீட்டா முடக்கிகளின் துணைப்பிரிவு பெரும்பாலும் ஆல்கனோலமீன் பீட்டா முடக்கிகள் என்று அழைக்கப்படுகின்றன. குறிப்பிடத்தக்க சில எடுத்துக்காட்டுகள் கீழே கொடுக்கப்பட்டுள்ளன.

* புரோப்பரனோலோல்
* பிண்டோலோல்

இயற்கைப் பொருட்கள்
------------------

புரதங்களில் பலவும் பெப்டைகளும் ஆல்ககால் மற்றும் அமினோ குழுக்கள் இரண்டியும் ஒருங்கே பெற்றுள்ளன. செரைன், ஐதராக்சிபுரோலைன் என்ற இரண்டு அமினோ அமிலங்கள் ஆல்கனோலமீன்களாகக் கருதப்படுகின்றன. 

* வெராடிரைடைன் மற்றும் வெராட்ரைன்
* அட்ரோபைன் போன்ற டிரோப்பேன் ஆல்கலாய்டுகள்
* இயக்குநீர்கள் மற்றும் நரம்புக் கடத்திகள்

அமினோ அமிலங்களிலிருந்து 2-அமினோ ஆல்ககால்கள்
-------------------------------------------

ஒவ்வொரு அமினோ அமிலத்தையும் கோட்பாட்டின்படி ஐதரசனேற்றம் செய்தால் அவற்றுடன் தொடர்புடைய 2-அமினோ ஆல்ககால்களைத் தயாரிக்க முடியும். புரோலைனிலிருந்து புரோலினோல் மற்றும் வேலைனிலிருந்து வேலைனோல் தயாரிக்கப்படுவது இதற்கான உதாரணங்களாகும்.

இவற்றையும் காண்க
----------------

* ஆல்ககால்
* அமீன்

மேற்கோள்கள்
-----------

1. ↑  Matthias Frauenkron, Johann-Peter Melder, Günther Ruider, Roland Rossbacher, Hartmut Höke "Ethanolamines and Propanolamines" in Ullmann's Encyclopedia of Industrial Chemistry 2002, Wiley-VCH, Weinheim. எஆசு:10.1002/14356007.a10\_001

புற இணைப்புகள்
--------------

* மெஷ் *Amino+Alcohols*
**துளசிமதி முருகேசன்** (Thulasimathi Murugesan) இந்தியாவின் தமிழ்நாடு மாநிலம் காஞ்சிபுரத்தைச் சேர்ந்த ஓர் இணை இறகுப்பந்து விளையாட்டு வீராங்கனையாவார். 2022 ஆம் ஆண்டு சீனாவின் காங்சோவில் நடைபெற்ற இணை ஆசிய விளையாட்டுப் போட்டியில் இவர் இந்தியாவைப் பிரதிநிதித்துவப்படுத்தினார்.  இணை இறகுப்பந்து போட்டிகளில், கீழ் மூட்டுகள் குறைபாடு வகையினருக்கான போட்டிகளான எசுஎல்3-எசுயூ5 போட்டிகளிலும் மற்றும் மேல்மூட்டு குறைபாட்டு வகையினருக்கான போட்டிகளில் பங்கேற்று மூன்று பதக்கங்களை வென்றார்.

தொழில்
------

2023 ஆம் ஆண்டு திசம்பர் மாதத்தில் துளசிமதி 5 ஆவது பன்னாட்டு பாசா துபாய் இணை இறகுப்பந்து போட்டியில் மானசி இயோசியுடன் சேர்ந்து பெண்கள் இரட்டையர் பிரிவில் தங்கப் பதக்கத்தை வென்றார்  பின்னர் கலப்பு இரட்டையர் எசுஎல்3 மற்றும் எசுயூ5 வகை போட்டி ஆகியவற்றில் நித்தேசு குமாருடன் இணைந்து மற்றொரு வெண்கலப் பதக்கம் வென்றார். மானசியுடன் இணைந்து, உலக இணை-இறகுப்பந்து இரட்டையர் தரவரிசையில் இவர் இரண்டாவது இடத்தில் உள்ளார்.  ஐதராபாத்து நகரத்தில் பயிற்சியாளர் கோபிசந்திடம் துளசிமதி பயிற்சி பெற்றார். 

காங்சோவில் நடந்த 4 ஆவது ஆசிய இணை விளையாட்டுப் போட்டியில் தங்கம், வெள்ளி, வெண்கலம் என மூன்று பதக்கங்களை துளசிமதி வென்றார்.  2023 ஆம் ஆண்டு அக்டோபர் மாதம் 25 ஆம் தேதியன்று கலப்பு இரட்டையர் எசுஎல்3-எசுயூ5 வகையினர் இரட்டையர் போட்டியில் நித்தேசு குமாருடன் அணியாக விளையாடி வெண்கலப் பதக்கம் வென்றார். அக்டோபர் மாதம் 27 ஆம் தேதியன்று பெண்கள் இரட்டையர் எசுஎல்3-எசுயூ5 வகையினர் போட்டியில் மானசி இயோசியுடன் இணைந்து வெள்ளிப் பதக்கத்தை வென்றார் தனிப்பட்ட பெண்கள் ஒற்றையர் எசுயூ5 வகையினருக்கான போட்டியில் தங்கப் பதக்கம் வென்று முதலிடத்தைப் பிடித்தார்.

மேற்கோள்கள்
-----------

1. ↑  Sportstar, Team (2023-10-21). "India at Asian Para Games 2023: Full list of Indian athletes" (in en). .
2. ↑  "Manasi-Murugesan win gold, Pramod Bhagat secures two silver medals at Fazza Dubai Para Badminton International". 2023-12-18. .
3. ↑  PTI (2023-12-18). "Manasi-Murugesan pair wins women's doubles gold, Bhagat secures 2 silver medals at Fazza Dubai Para Badminton International" (in en). .
4. ↑  "Dubai Para Badminton International 2023: Manasi-Thulasimathi wins doubles gold, India return with 14 medals" (in English). .
5. ↑  Parkar (2023-10-28). "Asian Para Games 2023 medal tally: Indian winners - full list". .
6. ↑  "Asian Para Games Day 3: Medal rush continues for India; medal tally stands at 34" (in en). 2023-10-25. .
7. ↑  Sekar. "Asian Para Games : பாரா ஆசிய விளையாட்டு போட்டி - பேட்மிண்டனில் தங்கம் வென்ற தமிழச்சி!" (in ta). .

புற இணைப்புகள்
--------------

* ஒலிம்பிக் தங்க குவெசுட்டு
**ஈ.டி. த எக்ஸ்ரா டெரஸ்ரியல்** (E.T the extra terrestrial) 1982 ஆம் ஆண்டு வெளிவந்த ஆங்கிலத் திரைப்படமாகும்.பிரபல ஹாலிவுட் திரைப்பட இயக்குனரான ஸ்டீவன் ஸ்பீல்பேர்க்கின் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைத் தட்டிச் சென்றது குறிப்பிடத்தக்கது.

வகை
---

விஞ்ஞானப்படம் / சிறுவர்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

வேற்றுக்கிரகவாசிகளின் மகன் எனக் கருதப்படும் அந்நிய உருவம் ஒன்று பிரபஞ்சத்திலிருந்து பூமியில் ஒரு பகுதியில் தவறுதலாக வந்து விழுகின்றது. இவ்வுருவம் பூமியில் வாழும் குழந்தை ஒருவனால் அவதானிக்கப்பட்டு முதலில் பயத்தால் அங்கிருந்து ஓடிப் பின்னர் அவனின் வீட்டிற்குள்ளேயே ஒளிந்து கொள்ளவும் செய்தது. பின்னர் அச்சிறுவனுடனும் அக்குடும்பத்துச் சிறுவர்களுடனும் நண்பர்களாகும் அவ்வந்நிய நாட்டு உருவம் அவர்களுடன் கூடி வாழும்பொழுது அவ்வுருவத்தைத் தேடி அதன் பெற்றோர்கள் வந்து பூமியிலிருந்து அழைத்துச் செல்கின்றனர். இதற்கிடையில் நண்பனை விட்டுப் பிரிய மறுக்கும் அவ்வுருவம் பின்னர் அவர்களை விடுத்துச் செல்வது குறிப்பிடத்தக்கது.

சத்யஜித் ராய் எழுதிய கதைக்கரு
-----------------------------

இத்திரைப்படத்தின் கதைக்கருவானது சத்யஜித் ராய் 1960களில் எழுதிய (த ஏலியன்) (the alien) என்ற கதையிலிருந்து பல ஒற்றுமைகள் இருப்பதாகவும் அதன் தழுவலே இத்திரைப்படமெனவும் சத்யஜித் ராயாலால் குற்றம் சுமத்தப்பட்டது. மேலும் இதனை மறுத்த ஸ்டீவன் ஸ்பில்பேர்க் அக்கதையின் கரு அமெரிக்க நகரங்களில் உலவப்பட்டிருக்கும்பொழுது தான் பள்ளியில் படித்துக்கொண்டிருந்தார் எனக் கூறியுள்ளதும் குறிப்பிடத்தக்கது.
1890 ஆம் ஆண்டில் சர் சரி சர் பக்சி தர்கா குல்தாபாத்
**சர் சரி சர் பக்சி** (*Zar Zari Zar Baksh*) அல்லது சா முந்தாசப் உத் தின், இந்தியத் துணைக் கண்டத்தில் உள்ள அனைத்து சூபி வரிசைகளிலும் ஆதிக்கம் செலுத்திய சிசுடி வரிசையின் ஆரம்பகால சூபிகளில் ஒருவர் ஆவார். கிசிரி எனப்படும் இசுலாமிய நாட்காட்டி 8 ஆம் நூற்றாண்டின் தொடக்கத்தில் (கி.பி 14 ஆம் நூற்றாண்டு) தில்லியின் கசரத் நிசாமுதீன் அவுலியாவால் தக்காணத்திற்கு அனுப்பப்பட்டார். 700 சீடர்களுடன், சர் சரி சர் பக்சி அவுரங்காபாத் வந்தார். மேலும் குல்தாபாத்தில் உள்ள ஒரு கிணற்றுக்கு அருகில் இந்து இளவரசியை இவர் மதம் மாற்றியதாக கூறப்படுகிறது. அந்த இடம் இப்போது "*சோகன் பாவோலி* "அல்லது "மகிழ்ச்சி தரும் இடம்" என்று அழைக்கப்படுகிறது. மேலும் குல்தாபாத்தில் உள்ள புனிதர்களின் கல்லறைக்கு அருகில் இளவரசி அடக்கம் செய்யப்பட்டுள்ளார்.

மாலிக் அம்பரின் கல்லறைக்கும் நகரின் வடக்கு வாயிலுக்கும் இடையே சர் சரி சர் பக்சின் கல்லறை உள்ளது. இது பல ஆபரணங்கள் மற்றும் நினைவுச்சின்னங்களைக் கொண்டுள்ளது. இதில் மிகவும் குறிப்பிடத்தக்கது நான்கு அடி உயரமுள்ள எஃகு பீடத்தின் மீது பொருத்தப்பட்ட வட்ட வடிவ எஃகு கண்ணாடி ஆகும். இக்கண்ணாடியானது மன்னர் தனா சாவால் வழங்கப்பட்டதாகக் கூறப்படுகிறது. குல்தாபாத்தில் உள்ள தர்கா *துறவியின்* ஊர்களுக்கு ஒவ்வொரு ஆண்டும் ஆயிரக்கணக்கான யாத்ரீகர்களை ஈர்க்கிறது.

* 
* 
* 
*

மேற்கோள்கள்
-----------

* ஔரங்காபாத் கெசட்டர் - நிசாம் அரசாங்கம் 1884. (அத்தியாயம் 6 பக்கம் 395)

வெளி இணைப்புகள்
---------------

* ஆலியா-இ-கின்ட்
**மோகன் வர்கீஸ் சுங்கத்** (*Mohan Verghese Chunkath*) இந்தியாவின் கேரளா மாநிலத்தை சேர்ந்தவர். 1978-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

கல்வி மற்றும் விளையாட்டு
------------------------

இவர் விலங்கியல் பாடத்தில் முதுகலைப் பட்டம் பெற்றவர்.
ஸ்க்ராபிள் விளையாட்டில் தேசிய சாம்பியன் பட்டம் வென்றவர். இந்த விளையாட்டில் உலக உளவில் 21-வது இடத்தில் இருந்தவர்.

அரசுப் பணிகள்
-------------

1978 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.1980-ஆம் ஆண்டு நில நிர்வாகத் துறை துணை ஆட்சியராகவும், சுற்றுச்சூழல் மற்றும் வனத்துறை சார்புச் செயலாளராகவும் பணியைத் தொடங்கினார். தருமபுரி மாவட்ட ஆட்சியராகவும், தொழில் துறை இணைச் செயலாளராகவும், வேளாண்மைத் துறை இயக்குநராகவும், உயர் கல்வித் துறை செயலாளராகவும், எரிசக்தித் துறையின் தலைவர் மற்றும் நிர்வாக இயக்குநராகவும், தமிழ்நாடு கடல்சார் வாரியத்தின் துணைத் தலைவராகவும், சுற்றுச்சூழல் மற்றும் வனத் துறை செயலாளராகவும் பொறுப்புகளை வகித்துள்ளார். தமிழக அரசின் தலைமைச் செயலாளராக இருந்த ஷீலா பாலகிருஷ்ணன், பணி ஓய்வு பெறுவதை அடுத்து, தமிழகத்தின் 42-வது தலைமைச் செயலாளராக 1 ஏப்ரல் 2014 அன்று பொறுப்பேற்றார். 2 டிசம்பர் 2014 அன்று தலைமைச்செயலாளர் பதவியிலிருந்து மாற்றப்பட்டு சென்னையில் உள்ள அண்ணா மேலாண்மை நிறுவனத்தின் இயக்குநராக நியமிக்கப்பட்டார்.

மேற்கோள்கள்
-----------

1. ↑   *தமிழகத்தின் 42-வது தலைமைச் செயலாளர் மோகன் வர்கீஸ் சுங்கத்*. தி இந்து தமிழ் நாளிதழ். 29 மார்ச் 2014. .
2. ↑   *புதிய தலைமைச் செயலாளர் மோகன் வர்கீஸ் சுங்கத்: ஷீலா பாலகிருஷ்ணனுக்கு ஆலோசகர் பதவி*. தினமணி நாளிதழ். 29 மார்ச் 2014. .
3. ↑   *Mohan Chunkath appointed as TN Chief Secretary*. The Hindu. 28 March 2014. .
4. ↑   *தமிழக அரசின் தலைமைச் செயலர் மாற்றம்*. பிபிசி தமிழ். 2 டிசம்பர் 2014. .